**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության միգրացիայի և քաղաքացիության ծառայության քաղաքացիության շնորհման վարչության քաղաքացիության շնորհման և դադարեցման բաժնում փորձագետ ներգրավելու վերաբերյալ**

 **1․ Ծրագրով նախատեսված աշխատանքների համառոտ նկարագիրը՝**

* ստուգել ՀՀ քաղաքացիություն ստանալու և ՀՀ քաղաքացիությունը դադարեցնելու վերաբերյալ դիմումներին (այդ թվում՝ ՀՀ արտաքին գործերի նախարարության միջոցով ուղարկված) կից փաստաթղթերի ամբողջականությունը, ՀՀ օրենսդրությամբ պահանջվող փաստաթղթերի՝ օտար լեզվով կազմված լինելու դեպքում նաև դրանց՝ օրենքով սահմանված կարգով կատարված լինելը և թարգմանությունների հայերեն վավերացված լինելը, ՀՀ օրենսդրությամբ նախատեսված փաստաթղթերը՝ դեսպանության կամ հյուպատոսական հիմնարկի կողմից հաստատված լինելը, ուսումնասիրել դրանք և ներկայացնել Բաժնի պետին․
* անձի քաղաքացիություն ստանալու կամ դադարեցնելու դիմումները մերժելու վերաբերյալ կազմել ցուցակներ և ներկայացնել Քաղաքացիության հարցերով միջգերատեսչական հանձնաժողով․
* անձի քաղաքացիություն ստանալու կամ դադարեցնելու դիմումների վերաբերյալ կազմված վերջնական եզրարկացությունների հիման վրա ցուցակագրել բավարարվող կամ մերժվող դիմումները․
* ՀՀ նախագահի հրամանագրերը ստանալուց հետո դիմումատուներին ուղարկել ծանուցումներ (հաղորդագրություններ)․
* ՀՀ նախագահի հրամանագրով քաղաքացիությունը դադարեցրած անձանց տվյալները մուտքագրել համապատասխան շտեմարաններ, իսկ անձնագրերը Բնակչության պետական ռեգիստրում ճանաչել անվավեր․
* պատասխանել ՀՀ քաղաքացիություն ստանալու կամ դադարեցնելու դիմումների ընթացքի վերաբերյալ քաղաքացիների հարցումներին, դիմումներին
* տրամադրել խորհրդատվություն /բանավոր կամ գրավոր/՝ անձի քաղաքացիություն ստանալու, դադարեցնելու կարգի, անհրաժեշտ փաստաթղթերի, ժամկետների և օրենքով նախատեսված այլ ընթացակարգերի վերաբերյալ,

անձի դիմումի հիման վրա տրամադրել պարզաբանումներ քաղաքացիություն ստանալու կամ դադարեցնելու գործերում առկա՝ գաղտնիք չկազմող տեղեկությունների, դիմումը բավարարելու կամ մերժելու իրավական հիմքերի վերաբերյալ։

**2․ Փորձագետ ներգրավելու ժամկետն է՝ մինչև վեց ամիս:**

 Փորձագետի աշխատավարձը կազմում է՝ **189696 (մեկ հարյուր ութսունինը հազար վեց հարյուր իննսունվեց) ՀՀ դրամ ( ներառյալ հարկերը)։**

**3․  Փորձագետին ներկայացվող պահանջներն են՝**

* + 1. բարձրագույն կրթություն.
		2. հայերենի իմացություն․
		3. Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ փաստաթղթավարության բնագավառում մեկ տարվա աշխատանքային ստաժ։
		4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
		5. համակարգչով և ժամանակակից այլ տեխնիկական միջոցներով աշխատելու ունակություն:

 **4․ Դիմումների ընդունման վերջին ժամկետն է 2025թ. հունվարի 23-ը ներառյալ:**

 **5 ․ Աշխատավայրը`**

**0054, Երևան, Դավթաշեն, 4-րդ թաղամաս, 17/10 շենք**

 **6. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

 **7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի ուսումնասիրության հիման վրա։

 **8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(**[**ձևը**](https://www.mineconomy.am/media/21755/hayt-1.docx)**կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

 **9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

 **10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

  Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 313 կամ 310 սենյակ, հեռ.` 011-52-83-74, 010-59-64-81, էլեկտրոնային փոստի հասցեն` mia@gov.am):